stanford-oval/wikipedia huggingface dataset:
Lamhe
Soundtrack

Kaikki sanat Anand Bakshi, kaikki sävellykset Shiv-Hari.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Yeh Lamhe Yeh Pal” | Hariharan |  |  |  |  |  |  |  |
| 2. | ”Yeh Lamhe Yeh Pal” (Sad Version)  | Hariharan |  |  |  |  |  |  |  |
| 3. | ”Mhaare Rajasthan Ma” | Moinuddin |  |  |  |  |  |  |  |
| 4. | ”Mohe Chhedo Naa” | Lata Mangeshkar |  |  |  |  |  |  |  |
| 5. | ”Chudiyan Khanak Gayee” | Lata Mangeshkar, Moinuddin, Ila Arun |  |  |  |  |  |  |  |
| 6. | ”Chudiyan Khanak Gayee” (Sad Version)  | Lata Mangeshkar |  |  |  |  |  |  |  |
| 7. | ”Kabhi Main Kahoon” | Lata Mangeshkar, Hariharan |  |  |  |  |  |  |  |
| 8. | ”Megha Re Megha” | Lata Mangeshkar, Ila Arun |  |  |  |  |  |  |  |
| 9. | ”Yaad Nahin Bhool Gaya” | Lata Mangeshkar, Suresh Wadkar |  |  |  |  |  |  |  |
| 10. | ”Gudiya Rani” | Lata Mangeshkar |  |  |  |  |  |  |  |
| 11. | ”Meri Bindiya” | Lata Mangeshkar |  |  |  |  |  |  |  |
| 12. | ”Freak Out (Parody Song)” | Pamela Chopra, Sudesh Bhosle |  |  |  |  |  |  |  |
| 13. | ”Moments of Rage” (Instrumental)  | Instrumentaali |  |  |  |  |  |  |  |
| 14. | ”Moments of Passion” (Instrumental)  | Instrumentaali |  |  |  |  |  |  |  |
Palkinnot

National Film Awards
Paras puvustus – Neeta Lulla, Kachins, Leena Daru
Filmfare Awards
Paras elokuva – Yash Chopra
Paras naispääosa – Sridevi
Paras koominen rooli – Anupam Kher
Paras tarina – Honey Irani
Paras dialogi – Rahi Masoom Raza
Ehdokkuudet
Paras ohjaus – Yash Chopra
Paras miespääosa – Anil Kapoor
Paras naissivuosa – Waheeda Rehman
Aiheesta muualla

Lamhe Internet Movie Databasessa (englanniksi)
Lamhe AllMoviessa. (englanniksi)
Lalli (veistos)

| Lalli |
| --- | --- |

Nimi:  Lalli
Tekijä:  Aimo Tukiainen
Valmistumisvuosi:  1989
Taiteenlaji:  veistos
Sijainti:  Köyliöntie 2, Köyliö
Paikkakunta:  Säkylä
Koordinaatit:  61.118537°N, 22.308254°E
Lalli (myös ”Lallin patsas”) on talonpoika Lallia esittävä Aimo Tukiaisen veistos entisen Köyliön kunnan keskustaajamassa Kepolassa. Vuonna 1989 paljastetun patsaan pystytti Köyliön Säästöpankki 100-vuotisjuhliensa yhteydessä. Se sijaitsee pankin vanhan liikerakennuksen vieressä Köyliöntien ja Kirkkosaarentien risteyksessä.
Veistos

Legendan mukaan Lalli surmasi piispa Henrikin Köyliönjärven jäällä vuonna 1156. Graniittijalustalla seisova yli 3 metrin korkuinen pronssinen veistos esittää Lallia, jolla on vasemmassa kädessään pitkä keihäs ja vyöllään kirves. Toisessa kädessään Lalli pitelee murrettua lukkoa.
Historia

Patsashanke käynnistettiin vuonna 1955, jolloin Kirkkokariin pystytettiin piispa Henrikin ja kristinuskon Suomeen saapumisen muistomerkki. Tuolloin virisi ajatus myös Lallin muistomerkistä, jonka hankkimiseksi Köyliössä perustettiin muistomerkkitoimikunta. 1960-luvun alussa Lallin muistomerkkiä suunniteltiin myös Harjavallan Hiirijärvelle.
Hanke toteutui vasta 1980-luvun lopussa, jolloin Köyliön Säästöpankki tilasi veistoksen Aimo Tukiaiselta 100-vuotisjuhlansa kunniaksi ja maaherra Pirkko Työläjärvi paljasti patsaan 27. elokuuta 1989. Köyliön Säästöpankki liittyi pankkikriisin aikana Satakunnan Säästöpankkiin, josta puolestaan tuli pian osa Suomen Säästöpankkia. Sen lakkauttamisen myötä 1993 pankin taidekokoelma siirtyi Valtion vakuusrahastolle, joka myi Köyliön Säästöpankin entisen liikerakennuksen patsaineen yksityiselle.
Paikallisiin perinteisiin kuuluu koululaisten vappuna suorittama patsaan lakitus.[lähde? ]
Las Vegas (New Mexico)

| Las Vegas |
| --- | --- |
 National Avenue Las Vegasissa.

 Las Vegas
 Koordinaatit: 35°35′49″N, 105°13′21″W 
Valtio:  Yhdysvallat
Osavaltio:  New Mexico
Piirikunta:  San Miguel
Hallinto:  
 – Pormestari:  Tonita Gurule-Giron
Pinta-ala:  
 – Kokonaispinta-ala:  19,5 km²
Korkeus:  1 961 m
Väkiluku (2013):  13 691 (arvio)
 
 www.lasvegasnm.gov 
Infobox OKVirheellinen NIMI-arvo: 
Las Vegas on San Miguelin piirikunnan pääkaupunki New Mexicon osavaltiossa Yhdysvalloissa. Las Vegasissa on monipuolinen ja omaperäinen taide- ja kulttuuritarjonta.
Las Vegasista on matkaa Denveriin 525 km, Albuquerqueen 196 km ja Sante Fehen 105 km.
Historia

Las Vegas perustettiin vuonna 1835. "Las Vegas" tarkoittaa suomeksi "niityt". Kaupunki rakennettiin perinteiseen espanjalaiseen siirtomaatyyliin. Yksikerroksiset savitiilestä rakennetut talot ympäröivät keskusaukiota (plaza). Kaupunki oli alussa linnoitus apassien hyökkäyksiä vastaan.
Melko pian sen jälkeen kun San Miguel del Bado perustettiin 1794 uudisasukkaat ja viranhaltijat näkivät sieltä pohjoiseen sijaitsevan Rio Gallina -joen lähistön tasankomaat laajentumiskohteena. Niinpä vuonna 1821 Luis María C. de Baca anoi maanluovutusta Las Vegas Grandesista ("suuret niityt"); hänen anomukseensa suostuttiin kaksi vuotta myöhemmin. Kun rautatie rakennettiin 1879, Las Vegas alkoi kehittyä kolmeksi kaupungiksi: West Las Vegas tai Old Town sijaitsi Gallinas-joesta länteen; East Las Vegas, jonka rautatie synnytti, sijaitsi joesta itään; sekä Upper Town -niminen esikaupunkialue. Kulttuurierot johtivat voimakkaisiin kilpailutilanteisiin itäisen, valtaosaltaan euroamerikkalaisen East Las Vegasin ja läntisen, merkittävästi espanjalaisen (engl. hispanic) West Las Vegasin välillä.
Las Vegas on tunnettu siitä, että siellä asui, työskenteli tai vieraili useita Villin lännen kuuluisia hahmoja, kuten Doc Holliday ja hänen puolisonsa Big Nose Kate, Jesse James, Billy the Kid, Wyatt Earp, Handsome Harry the Dancehall Rustler, Mysterious Dave Mather, Hoodoo Brown ja Vicente Silva. Historioitsija Ralph Emerson Twitchell kirjoitti: "Ei ollut toista kaupunkia, joka asutti yhtä huonomaineista desperadojen ja lainsuojattomien joukkoa kuin Las Vegas."
Väestö

Kaupungin väkiluku on noin 14 000 (2013). Latinoja (mitä tahansa rotua; alkuperä espanjankielisessä Latinalaisessa Amerikassa tai Espanjassa) on 80,5% (2010).
Maantiede

Kaupungin pinta-ala on 19,5 km² ja se sijaitsee 1 961 metriä merenpinnan yläpuolella Suurten tasankojen ja Kalliovuorten yhtymäkohdassa. Gallinas River -joki virtaa kaupungin lähistöllä.Kaupungin läpi virtaa Gallinas Creek -niminen joki, joka haarautuu kahdeksi kaupungin keskustassa.
Kesät ovat kuumia, talvet viileitä. Korkein mitattu lämpötila on 42 °C (2008) ja alin −36 °C (1990).
Santa Fe National Forest, joka tarjoaa kalastus- ja retkeilymahdollisuuksia, sijaitsee kaupungin lähellä, kuten myös Las Vegas National Wildlife Refuge.
Nähtävyydet

Las Vegasissa on yli 900 rakennusta, jotka on rekisteröity suojelunarvoisten historiallisten kohteiden listalle (engl. National Register of Historic Places). Eräitä merkittäviä kohteita ovat:
Dr H.J. Mueller House (1881)
Plaza Hotel (1881)
Old City Hall (1892)
Louis Fort House (1895)
Masonic Temple (1895)
La Castaneda Hotel (1898)
Carnegie Library (1903)
El Fidel Hotel (1923)
Kuvia

Plaza Hotel
El Fidel Hotel
Castaneda Hotel
Entinen postitoimisto
Bridge Street
Stern and Nahm, Bridge Street
Douglas Avenue
Paloasema
Douglas Avenue School
Taichert Building
Lallintalo

Lallintalo kesäkuussa 2010
Lallintalo ("Lallis") on vuonna 1928 suojeluskuntataloksi rakennettu huvikeskus Köyliössä. Vuonna 1942 rakennus tuhoutui pahoin tulipalossa ja seuraavana vuonna se rakennettiin lähes kokonaan uudelleen. Sotien aikana Lallintalossa toimi Räisälän kansanopisto.
Ensimmäisinä vuosina Lallintalolla järjestettiin lottien ja Suojeluskuntien huvi- ja kokoontumistilaisuuksia. 1960 se aloitti laajamittaisen huvitoiminnan keskuksena, jollaisena on säilynyt näihin päiviin. Lallintalo on saanut nimensä tarun mukaan Piispa Henrikin murhanneesta talonpoika Lallista.
Lallintalon enimmäishenkilömäärä on 1 850, kerrosneliöitä on 1 400, istumapaikkoja noin 600 ja ruokapaikkoja noin 450. Tanssilattia on kooltaan lähes 400 neliömetriä ja lava josta pääsee suoraan lastauslaiturille ja artistitiloihin 62 neliömetriä. Vuonna 2005 paikassa tehtiin peruskorjaus. Paikan omistaja on vuodesta 1950 ollut Maataloustuottajain Köyliön yhdistys ry.
Talon tuotoilla ja toiminnalla on saatu paljon aikaan, kuten Köyliön kylien katuvalot ja jääkiekkokaukalot, VPK:n rantasauna ja kalusto, jota maaherran kuntatarkastuksessa aikoinaan kommentoitiin Rauman kaupungin kaluston vertaiseksi, sekä Lallien seuratoiminta. Lallintalon omilla sivuilla kerrotaan myös, että Säkylään piti rakentaa uusi poliisitalo Lallintalon putkakäyntien suuren lukumäärän vuoksi.
Lallintalon suosio oli huipussaan 1980-luvulla, jolloin siellä järjestettiin syys-huhtikuun välisenä aikana yleensä kaksi tilaisuutta viikoittain. Perjantai-iltana oli aikuisemmalle yleisölle tarkoitetut tanssit. Lauantaina puolestaan nuorisolle suunnattuja tilaisuuksia, joissa esiintyi aikansa nimekkäimpiä rock- ja pop-artisteja. Lallintalon lauantai-illat olivat Lounais-Suomen nuorison keskuudessa erittäin suosittuja, linja-autokuljetuksia järjestettiin paikalle aina Pohjanmaata myöten.
Lallintalon yleisömäärät alkoivat vähentyä 1990-luvun puolivälissä. 2000-luvulla siellä on järjestetty vuosittain vain muutamia huvitilaisuuksia. Viimeiset tilaisuudet pidettiin vuonna 2012. Paikkaa on kuitenkin pidetty kunnossa ja marraskuussa 2018 se avattiin uudelleen käyttöön. Lallintalolla on esiintynyt kotimaisten huippuartistien lisäksi muun muassa Baccara.
Lallintalolla äänitettyjä levyjä

Yö: Täältä tulee Yö (1993)
Aiheesta muualla

Lallintalon kotisivu (Arkistoitu – Internet Archive)
https://www.satakunnankansa.fi/satakunta/totta-se-on-legendaarinen-lallis-tekee-paluun-syksyn-ohjelmistossa-popeda-dingo-remu-hurriganes-matti-teppo-juha-tapio-seka-monia-muita-200957334/ (Arkistoitu – Internet Archive)
Kismet

Kismet on turkinkielinen muunnos arabian kielen sanasta gismah, joka tarkoittaa islamin mukaan ihmiselle määrättyä osaa, kohtaloa. Se voi tarkoittaa myös:
Kismet-suklaata.
Kismet, kaupunki Kansasin osavaltiossa Yhdysvalloissa.
Kismet, kaupunki New Yorkin osavaltiossa Yhdysvalloissa
Kismet, tietokoneohjelma langattomien verkkojen kuormituksen analysointiin.
Kismet, robotti simuloitujen tunteiden esittämiseen.
Kismet, Marvel Comicsin sarjakuvien supersankaritar.
Kismet, DC Comicsin sarjakuvien hahmo.
Kismet, noppapeli.
Kismet, Broadway-musikaali vuodelta 1953.
Kismet, Australiassa 1993–1999 esiintynyt makedonialaissyntyisten siirtolaisten yhtye.
Kismet, purjevene, erikoisluokka A-luokan vuonna 1939 Heinlahden veneveistämöllä rakennettu kilpavene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kismet”, voi hakea sivunnimihaulla, laajalla sivunnimihaulla tai tekstihaulla.
Kirk Cameron

| Kirk Cameron |
| --- | --- |
 Kirk Cameron vuonna 2012.
Henkilötiedot
Syntynyt: 12. lokakuuta 1970 (ikä 53)
Ammatti:  näyttelijä, evankelista
Aiheesta muualla
Viralliset kotisivut
IMDb
Elonet
Kirk Thomas Cameron (s. 12. lokakuuta 1970) on yhdysvaltalainen näyttelijä ja kristillinen evankelista. Hän tuli tunnetuksi Mike Seaverin roolista televisiosarjassa Growing Pains (1985–1992). Nyttemmin hän on esiintynyt esimerkiksi Kadotettu maailma (Left Behind) -elokuvissa sekä draamassa Fireproof (2008).
Cameron sai Growing Pains -sarjasta vuosina 1986–1988 kolme Young Artist -palkintoa. Hän oli myös ehdolla Golden Globen saajaksi vuosina 1988 ja 1989.
Cameron kuuluu The Way of the Master -evankeliointijärjestön johtoon yhdessä tunnetun kreationistin Ray Comfortin kanssa. Järjestön toimintaan kuuluu Cameronin ja Comfortin juontama The Way of the Master -televisioshow. Cameron on Comfortin kanssa lupaillut, että Jumalan olemassaolo on ehdottomasti todistettavissa perusteilla, jotka eivät liity uskoon. Hän pitää ihmisten epäuskoon suurimpana syynä teoriaa (evoluutio), jota hänen mukaansa monet tiedemiehet nykyisin pitävät ”aikuisten satuna”. Cameron on omien sanojensa mukaan entinen ateisti ja evolutionisti.
Cameron on julkaissut omaelämäkertateoksen Still Growing (2008).
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Kirk Cameron Internet Movie Databasessa. (englanniksi)
Latvian europarlamenttivaalit 2019

Vuoden 2019 europarlamenttivaalit järjestettiin Latviassa 25. toukokuuta 2019, niissä valittiin Latvian kahdeksan europarlamentaarikkoa.
Tulokset

| Puolue | Puolue | Mepit | Mepit | Äänet> Lukumäärä | Äänet> Lukumäärä | Äänet> Lukumäärä | Äänet>  |
| --- | --- | --- | --- | --- | --- | --- | --- |
|   | Yhtenäisyys (V) | 2 | -2 | 124 193 |  | 26,24 % |  |
|   | Sosiaalidemokraattinen puolue ”Harmonia” (S) | 2 | +1 | 82 604 |  | 17,45 % |  |
|   | Kansallinen liittouma (NA) | 2 | +1 | 77 591 |  | 16,40 % |  |
|   | Attīstībai/Par! (AP!) | 1 | +1 | 58 763 |  | 12,42 % |  |
|   | Latvian venäläisliitto (LKS) | 1 | +0 | 29 546 |  | 6,24 % |  |
|   | Vihreiden ja maanviljelijöiden liitto | 0 | - | 25 252 |  | 5,34 % |  |
|   | Latvijas Reģionu apvienība | 0 | - | 23 581 |  | 4,98 % |  |
|   | Uusi konservatiivinen puolue | 0 | - | 20 595 |  | 4,35 % |  |
|   | Edistykselliset | 0 | - | 13 705 |  | 2,90 % |  |
|   | KPV LV | 0 | - | 4362 |  | 0,92 % |  |
|   | Latviešu Nacionālisti | 0 | - | 3172 |  | 0,67 % |  |
|   | Centra partija | 0 | - | 2312 |  | 0,49 % |  |
|   | Atmoda | 0 | - | 2242 |  | 0,47 % |  |
|   | Latvian sosiaalidemokraattinen työväenpuolue | 0 | - | 922 |  | 0,19 % |  |
|   | Jaunā Saskaņa | 0 | - | 829 |  | 0,18 % |  |
|   | Rīcības partija | 0 | - | 791 |  | 0,17 % |  |
Valitut edustajat

Valdis Dombrovskis (V)
Sandra Kalniete (V)
Nils Ušakovs (S)
Andris Ameriks (S)
Roberts Zīle (NA)
Dace Melbārde (NA)
Ivars Ijabs (AP!)
Tatjana Ždanoka (LKS)
Aiheesta muualla

Latvian europarlamenttivaalit – Euroopan parlamentin sivuilla (Arkistoitu – Internet Archive)
Kikattava Kakkiainen

| Kikattava Kakkiainen> Gigglebug |
| --- | --- |

Tyyli:  lastenohjelma, animaatio
Kestoaika:  n. 5 min
Luoja(t):  Anttu Harlin, Joonas Utti
Pääosissa:  Inkeri Wallenius
Alkuperämaa:   Suomi
Verkko:   Yle TV2  Yle Areena
Jaksoja:  52
Tuotanto
Tuottaja(t):  Anttu Harlin
Käsikirjoittaja(t):  Jymn Magon
Tuotantoyhtiö(t):  Gigglebug Entertainment Oy
Palkinnot
Voitetut:  Cinekid (Paras cross media) Nordic game (voittaja) D2 Helsinki (voittaja)
Aiheesta muualla
IMDb 
Kikattava Kakkiainen (engl. Gigglebug) on suomalainen animaatiosarja, jonka ovat luoneet Anttu Harlin ja Joonas Utti. Harlin toimii myös sarjan tuottaneen Gigglebug Entertainmentin toimitusjohtajana. Sarjaa on tehty 52 jaksoa, jotka esitetään Pikku Kakkosella ja Yle Areenassa vuodesta 2016 alkaen. Suomen lisäksi sarja esitetään myös esimerkiksi Isossa-Britanniassa, Italiassa, Ruotsissa, Tanskassa ja Sveitsissä. Vuoteen 2017 mennessä yhteensä 14 maata oli ostanut oikeudet sarjaan.
Kikattava Kakkiainen on julkaissut kaksi lastenalbumia Sony Music Finlandin kanssa. Ensimmäinen on nimeltään DJ Kakkiainen, joka voitti vuoden lastenalbumi Emma-palkinnon vuonna 2016 ja seuraava, Juostaan diskoon!, oli ehdolla samassa kategoriassa vuonna 2018.
Historia

Anttu Harlin ja Joonas Utti perustivat Gigglebug Entertainment -yhtiön vuonna 2013. Miehet tutustuivat vuonna 2011, kun Utti tuli esittelemään Harlinille ideaa tarttuvasta naurusta. Idean ympärille alettiin suunnitella pelisovellusta. Vuonna 2012 he osallistuivat Tanskan Gillelejessä High Five Cross-Media Content for Kids -hankkeen järjestämään työpajaan, ja tajusivat, että heillä on käsissään jotain erikoista. Kikattavasta Kakkiaisesta ja Keijo Karhusta kertova mobiilipeli julkaistiin yrityksen ensimmäisenä toimintavuonna.
Keväällä 2015 ensimmäiset 10 osaa Kikattava Kakkiainen -sarjasta esitettiin Yle TV2 -kanavan Pikku Kakkosessa. Sarjasta oli tekeillä 26-osainen sarja. Otava julkaisi ensimmäisen Kikattava Kakkiainen -kirjan. Ensimmäistä mobiilipeliä oli ladattu App Storesta noin 750 000 kertaa.
Helmikuussa 2016 yhtiö sai puolen miljoonan euron sijoituksen suomalaiselta IPR.VC-rahastolta, joka oli keskittynyt luovan alan sisältöihin. Yhtiö oli tehnyt vuoden verran 26-osaista animaatiosarjaa. Kikattava Kakkiainen -sarjaa oli myyty ennakkoon 13 eurooppalaiseen maahan. Rahoituksen avulla sarja voitiin kasvattaa 52-osaiseksi, mikä avaisi sille suuremmat markkinat. Sarjaa oli markkinoitu pelisovelluksella, jota oli ladattu 800 000 kertaa ja joka oli päässyt 35 maassa ladatuimpien lastensovellusten joukkoon. Kikattava Kakkiainen -hahmosta oli tehty myös kaksi kirjaa ja lastenlevyä suunniteltiin. Kikattavan Kakkiaisen ensimmäinen tuotantokausi valmistui huhtikuussa. Keväällä Sony Music Finland kiinnostui Kikattavasta Kakkiaisesta. Kesäkuussa kerrottiin, että Yle oli tehnyt sarjaan suurtilauksen, jonka myötä sarjan kestoa voitiin kasvattaa 62 osaan. Samalla sarjasta tuli suurin Suomessa tuotettu animaatiosarja. Sitä esitettiin osana Pikku Kakkosta. Myös Sveitsin, Tanskan ja Ruotsin yleisradioyhtiöt ottivat sarjan ohjelmistoonsa. Yhtiö oli kerännyt sarjan tuottamista varten yhteensä 1,7 miljoonan rahoituksen, esimerkiksi saksalaiselta WDRmediagroupilta. Yhtiöllä oli 15 työntekijää, yhtiön studiot sijaitsivat Töölössä ja Mikkelissä. Kikattava Kakkiainen -mobiilisovelluksia oli ladattu lähes miljoona kertaa. Ensimmäinen Kakkiais-single julkaistiin kesällä.
Lokakuuhun 2017 mennessä Kikattavan Kakkiaisen jaksoja oli katsottu Yle Areenasta yli kaksi miljoonaa kertaa.
Helmikuuhun 2019 mennessä Kikattava Kakkiainen oli ollut lasten mobiilipelien ykkönen 64 maassa. Hahmosta oli tehty kaksi kirjaa ja kaksi äänilevyä. Brändi järjesti myös lapsille tarkoitettuja diskoja Suomessa.
Juoni

Sarja kertoo pienestä hapsenkakkiaisesta, jolla on erityisen raikuva ja tarttuva nauru. Naurunsa ja positiivisen asenteensa avulla Kakkiainen selvittää kiistat ja erimielisyydet ystäviensä keskuudessa. Ensimmäisessä tuotantokaudessa seurataan, kuinka Kakkiainen järjestää koko Havunhelman väelle juhlat.
Jaksot

Tällä hetkellä julkaistuja jaksoja on yhteensä 52.
1. kausi
Skeittilauta
Hiekkalinnat
Tähtiä
Herkkupäivä
Uimaranta
Halauspäivä
Hassu aita
Mömmiäinen
Porkkanayllätys
Erikoinen nauru
Bändi
Jymy-yllätys
Toripäivä
Uudet lelut
City Kanin pipo
Myrskylinnut
Huippuhauskaa
Yökylässä
Taikakeinu
Käpygolf
Ensilumi
Aarteenetsintä
Sekava sokkelo
Kuka uskaltaa mitä?
Teräs-Keijo
Avaruuskivi
2. kausi
Lentonäytös
Herra Hirvi Laulaa
Vakoojat
Naamiaiset
Malttia malttia
Kuraleikit
Voikukkien lentomatka
Kestäteatteri
Keksikehveli
Robotti
Iso ikävä
Hymyruutu
Kirjekaveri
Potkulauta
Vitsitorni
Jättihuivi
Raili Rantakäärme
Pelastuspartio
Piknikillä
Temppurata
Maitohammas
Masupipi
Naurettavat säännöt
Käpykello
Hurja loikka
Piiloleikki
Hahmot

Kikattava Kakkiainen
Herra Hirvi
City Kani
Keijo Karhu
Neiti Siili
Setä Simarusina
Täti Simarusina
Raili Rantakäärme
Pöllöpojat
Tallustava Termiitti
Hämärälinnut
Mimosa Manuli
Ääninäyttelijät

| 0 | 1 | 2 |
| --- | --- | --- |
|  Inkeri Wallenius  | … |  Kertoja   |
|  Santtu Karvonen  | … |  Kikattava Kakkiainen   |
|  Noora Peltokukka  | … |  City Kani, Neiti Siili    |
|  Tume Uusitalo  | … |  Keijo Karhu   |
|  Jukka Rasila  | … |  Herra Hirvi   |
Muita Kikattava Kakkiainen -julkaisuja > Pelit

Kikattava Kakkiainen -mobiilipeli (2013)
Giggle Tree -mobiilipeli (2015)
Gigglebug's Face Race -mobiilipeli (2016)
Gigglebug's Infinity Puzzle -mobiilipeli (2020)
Muita Kikattava Kakkiainen -julkaisuja > Kirjat

Harlin & Utti: Kikattava Kakkiainen: naurunappikirja, 2015
Harlin & Utti: Kikattava Kakkiainen ja jymy-yllätys: metelinappikirja, 2016
Harlin & Utti: Kikattava Kakkiainen ja bändi: musiikkinappikirja, 2017
Harlin & Utti: Kikattava Kakkiainen ja Neiti Siilin avaruuskivi, 2018
Harlin & Utti: Kikattava Kakkiainen ja City-Kanin skeittilauta, 2018
Harlin & Utti: Kikattava Kakkiainen ja Herra Hirven hiekkalinna, 2019
Harlin & Utti: Kikattava Kakkiainen ja Setä Simarusinan käpygolf, 2020
Muita Kikattava Kakkiainen -julkaisuja > Muut

Kikattava Kakkiainen: DJ Kakkiainen -CD, 2016
Kikattava Kakkiainen: Juostaan diskoon! -CD, 2018
Aamusatu : Kikattava Kakkiainen ja Kukkuluuruu -äänitallenne, 2019
Kikattava Kakkiainen -hahmon ympärille on tehty myös tapahtumia
Tunnustuksia

Vuonna 2016 julkaistu DJ Kakkiainen voitti Emman
Vuonna 2017 Kikattava Kakkiainen oli yksi kolmesta ehdokkaasta Kultaisessa Venlassa lasten- ja nuortenohjelmien kategoriassa.
Vuonna 2018 julkaistu Kikattavan Kakkiaisen Juostaan diskoon! -levy oli Emma-ehdokas
Aiheesta muualla

Kikattavan Kakkiaisen virallinen kotisivu
Lay All Your Love on Me

| ”Lay All Your Love on Me” Abba |
| --- | --- | --- |

Singlen tiedot
 Albumilta: Super Trouper
 B-puoli: ”On and On and On”
 Julkaistu: heinäkuu 1981
 Formaatti: 12"
 Tekijä(t): Benny Andersson, Björn Ulvaeus
 Tuottaja(t): Andersson, Ulvaeus
 Tyylilaji: disko, synthpop
 Kesto: 04.32
 Levy-yhtiö: Polar Music
Abban muut singlet
| ”Andante, Andante” 1981 | ”Lay All Your Love on Me” 1981 | ”One of Us” 1981 |
”Lay All Your Love on Me” on Abba-yhtyeen diskotyylinen kappale vuonna 1980 julkaistulta Super Trouper -albumilta. Vuonna 1981 se julkaistiin joissain maissa myös singlenä. Kappaleen laulaa pääasiallisesti Agnetha Fältskog.
Kappale on sanoitukseltaan synkkä. Se kertoo rakkaansa menettäneestä naisesta, joka ei tiedä mitä tilanteessa tulisi tehdä. Kappaleesta tuli silti suosittu tanssihitti.
Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Britannia | 7. | 7 | 18.7.1981 |  |
|  Irlanti | 8. | 3 | 19.7.1981 |  |
|  Belgia (Flanderi) | 13. | 5 | 1.8.1981 |  |
|  Länsi-Saksa | 26. | 14 | 4.8.1981 |  |

|  Ranska | 39. | 12 | 24.7.1981 |  |
Myöhempi arvostus

Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Lay All Your Love on Me” ylsi kyselyn kokonaistuloksissa sijalle 49.
Kokoonpano

Agnetha Fältskog – laulu
Anni-Frid Lyngstad – taustalaulu
Benny Andersson – kosketinsoittimet ja syntetisaattorit
Lasse Wellander – kitara
Rutger Gunnarsson – bassokitara
Ola Brunkert – rummut
Kisor

Kisor on kaupunginosa Pietarsaaressa. Kisor on maa- ja metsätalousvaltaista aluetta. Kisorissa sijaitsee pientaloja.
Kirk Cousins

| Kirk Cousins |
| --- | --- |

Henkilötiedot
Syntynyt: 19. elokuuta 1988 Barrington, Illinois
Kansalaisuus:   Yhdysvallat
Amerikkalaisen jalkapallon pelaaja
Pituus:  191 cm
Paino:  92 kg
Pelipaikka:  Pelinrakentaja
Seura
Pelinumero:  8
Seura:  Atlanta Falcons
Sarja:  NFL
Pelaajaura
Aik. seurat:  Washington Redskins (NFL)   Minnesota Vikings (NFL)
NFL-varaus:  102. varaus, 2012 Washington Redskins
Pääsarjaura:  2012–
Aiheesta muualla
kirkcousins.org
Kirk Daniel Cousins (s. 19. elokuuta 1988 Barrington, Illinois) on amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Atlanta Falconsia.
Ennen ammattilaisuraansa Cousins pelasi yliopistojalkapalloa Michiganin osavaltionyliopiston joukkueessa. Hänet varattiin vuoden 2012 NFL:n varaustilaisuuden neljännellä kierroksella, 102. pelaajana.
Redskinsissä Cousins on toiminut pääasiassa Robert Griffin III:n takana varamiehenä, ja tuurannut tätä tarvittaessa. Cousins on tosin päässyt pelaamaan varamieheksi poikkeuksellisen paljon kahdella ensimmäisellä NFL-kaudellaan, Griffinin kärsiessä loukkaantumisista. Kaudella 2015 Cousins nimettiin Redskinsin aloittavaksi pelinrakentajaksi.
Maaliskuussa 2018 Cousins teki kolmivuotisen sopimuksen Minnesota Vikingsin kanssa.
Maaliskuussa 2024 Cousins teki vapaana agenttina Atlanta Falconsin kanssa nelivuotisen ja yhteensä 180 miljoonan dollarin arvoisen sopimuksen.